《蝶恋花 小婢寻香，婀娜有致，楚楚如秋棠，可怜年十二而死，怆然哀之赋此》
明代·沈宜修

巫女腰肢天与慧。浅发盈盈，碧嫩红阑蕙。满地莺声花落碎。

春茸剪破难重缀。

蝴蝶寻飞香入袂。不道东风，拍断游丝脆。最是双眸秋水媚。

可怜雨溅胭脂退。

作者简介：（1590—1635）苏州府吴江人，字宛君。山东副使沈珫之女，工部郎中叶绍袁之妻。工诗词，生三女皆能诗，母女相与题花赋草。因女死神伤而卒。绍袁集妻女之作，编为《午梦堂十集》。